
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 96 

27 Απριλίου 2011 

Το παρόν ΦΕΚ επανεκτυπώθηκε λόγω λάθους αριθμού του Προεδρικού Διατάγματος 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 38 
Κανονισμός ειδικευμένων και εκπαιδευμένων ατόμων 
για το χειρισμό των σωστικών μέσων των επιβατη¬ 
γών πλοίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 2 παρ. 1, 32 παρ. 2 και 36 παρ.2 του 
ν.δ. 187/1973 «Περί Κώδικος Δημοσίου Ναυτικού Δικαίου» 
(Α'261). 

β) Του άρθρου 3 του ν. 3141/1955 «Περί συστάσεως 
παρά τω Υ.Ε.Ν. Συμβουλίου Εμπορικού Ναυτικού (Σ.Ε.Ν.)» 
(Α' 43) και το γεγονός ότι το σχέδιο π.δ. απεστάλη 
προς γνωμοδότηση στο Συμβούλιο Εμπορικού Ναυτικού 
(Σ.Ε.Ν.). 

γ) Των Κανονισμών του Κεφαλαίου III της Διεθνούς 
Σύμβασης περί Ασφάλειας της Ανθρώπινης Ζωής στη 
Θάλασσα 74/96 (ΠΑΑΖΕΘ/3ΘΙΑ3) του π.δ. 225/1999 «Κύ¬ 
ρωση τροποποιήσεων έτους 1996 της Διεθνούς Σύμβα¬ 
σης για την ασφάλεια της ανθρώπινης ζωής στη θάλασ¬ 
σα, 1974, όπως αυτές υιοθετήθηκαν με τις αποφάσεις 
47(66), 49(66) και 57(67) της Επιτροπής Ναυτικής Ασφα¬ 
λείας (Μ3Θ) του Διεθνούς Ναυτιλιακού Οργανισμού» 
(Α'189) όπως έχει τροποποιηθεί και ισχύει. 

δ) Των Κανονισμών του Κεφαλαίου III του Παραρτή¬ 
ματος I του π.δ. 103/1999 «Κανόνες και πρότυπα ασφα¬ 
λείας για τα επιβατηγό πλοία σύμφωνα με την οδηγία 
98/18/ΕΚ του Συμβουλίου της 17ης Μαρτίου 1998» (Α'110) 
όπως έχει τροποποιηθεί και ισχύει. 

ε) Του π.δ. 917/1979 «Κανονισμός επιθεώρησης των 
τουριστικών πλοίων» (Α' 257), όπως έχει τροποποιηθεί 
και ισχύει. 

στ) Του π.δ. 270/88 «Κανονισμός για την καταλληλότη¬ 
τα και τις επιθεωρήσεις μικρών επαγγελματικών πλοίων 
που παραλαμβάνουν επιβάτες και εκτελούν θαλάσσιους 
πλόες μικρής απόστασης και εσωτερικής ναυσιπλοΐας» 
(Α' 120) όπως έχει τροποποιηθεί και ισχύει. 

ζ) Του π.δ. 96/2010 «Σύσταση Υπουργείου Θαλασσίων 
Υποθέσεων, Νήσων και Αλιείας, καθορισμός των αρ¬ 
μοδιοτήτων του και ανακατανομή αρμοδιοτήτων των 
Υπουργείων» (Α' 170) και του π.δ. 127/2010 «Ανακατανομή 
αρμοδιοτήτων των Υπουργείων Εσωτερικών, Αποκέ¬ 
ντρωσης και Ηλεκτρονικής Διακυβέρνησης, Αγροτικής 


Ανάπτυξης και Τροφίμων, Δικαιοσύνης, Διαφάνειας και 
Ανθρωπίνων Δικαιωμάτων, Προστασίας του Πολίτη και 
Θαλασσίων Υποθέσεων, Νήσων και Αλιείας» (Α' 214). 

η) Του άρθρου 90 του Κώδικα, που κυρώθηκε με το 
άρθρο μόνο του π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα» 
(Α'98). 

θ) Του Κεφαλαίου 18 του Διεθνούς Κώδικα Ταχυπλό¬ 
ων Σκαφών 1994 όπως έγινε αποδεκτός με την υ.α. 
αριθ.1218.112/1/98 «Αποδοχή του Διεθνούς Κώδικα για 
τα Ταχύπλοα Σκάφη» (Β' 726), όπως ισχύει κάθε φορά. 

ι) Του Κεφαλαίου 18 του Κώδικα Ταχυπλόων 
Σκαφών 2000 όπως έγινε αποδεκτός με την υ.α. 
αριθ.4113.179/01/2004 «Αποδοχή του Διεθνούς Κώδικα για 
τα Ταχύπλοα Σκάφη 2000 (ΙπΙβΓηαΙίοπαΙ Θοόθ Οί 3αίθ1γ 
Ρογ ΗιρΙι 3ρβθό ΟαίΙ 2000), όπως αυτός υιοθετήθηκε 
από τον ΙΜΟ, σύμφωνα με την απόφαση Μ3Θ 97(73)/05- 
122000» (Β' 341), όπως ισχύει κάθε φορά. 

ια) Της υ.α. 4113.170/01/2002 «Αποδοχή του Διεθνούς 
Κώδικα Σωστικών Μέσων (Ι_3Α ΘΟΘΕ - ϋίβ 3ανίη9 
ΑρρΙίεποθ Θοόθ), όπως αυτός υιοθετήθηκε από τον ΙΜΟ, 
σύμφωνα με την απόφαση Μ3Θ 48(66)/04-06-1996» (Β' 
1418), όπως ισχύει κάθε φορά. 

ιβ) Της υ.α. 4113.150/2001/22-10-01 «Καθορισμός του τύ¬ 
που του Πιστοποιητικού Κατασκευής και Εξοπλισμού 
και της Αδειας Λειτουργίας των Επιβατηγών Δυναμικώς 
Υποστηριζομένων σκαφών» (Β'1445), όπως ισχύει κάθε 
φορά. 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Τις αριθμ. 111/2010 και αριθμ.234/2010 Γνωμοδοτήσεις 
του Συμβουλίου της Επικράτειας, μετά από πρόταση του 
Υπουργού Θαλασσίων Υποθέσεων, Νήσων και Αλιείας, 
αποφασίζουμε: 

Άρθρο πρώτο 

Θέση σε εφαρμογή του Κανονισμού ειδικευμένων 
και εκπαιδευμένων ατόμων για το χειρισμό των σω¬ 
στικών μέσων των επιβατηγών πλοίων. 

Τίθεται σε εφαρμογή ο Κανονισμός ειδικευμένων και 
εκπαιδευμένων ατόμων για το χειρισμό των σωστικών 
μέσων των επιβατηγών πλοίων ο οποίος έχει ως εξής: 

ΚΑΝΟΝΙΣΜΟΣ ΕΙΔΙΚΕΥΜΕΝΩΝ ΚΑΙ 
ΕΚΠΑΙΔΕΥΜΕΝΩΝ ΑΤΟΜΩΝ ΓΙΑ ΤΟΧΕΙΡΙΣΜΟ 
ΤΩΝ ΣΩΣΤΙΚΩΝ ΜΕΣΩΝ ΤΩΝ ΕΠΙΒΑΤΗΓΩΝ ΠΛΟΙΩΝ 

Άρθρο 1 
Ορισμοί 

Για τους σκοπούς του παρόντος Κανονισμού νοού¬ 
νται: 

1. ΚΕΕΠ: Ο εδρεύων στον Πειραιά Κλάδος Ελέγχου 
Εμπορικών Πλοίων του Υπουργείου Θαλασσίων Υπο¬ 
θέσεων, Νήσων και Αλιείας. 

2. Εκπαιδευυένο άτουο: Το μέλος του πληρώματος του 
πλοίου που είναι εφοδιασμένο με πιστοποιητικό εκπαί¬ 
δευσης, που έχει εκδοθεί σύμφωνα με τον «Κανονισμό 
Εκπαίδευσης Δημοσίων Σχολών Εμπορικού Ναυτικού 
Σωστικών και Πυροσβεστικών Μέσων» που κυρώθηκε 
με την 2115.13/3/96/11-11-1996 απόφαση του Υπουργού 
Εμπορικής Ναυτιλίας (Β' 1081), όπως τροποποιήθηκε 
και ισχύει και στο οποίο βεβαιώνεται ότι αποφοίτησε 
με επιτυχία από την Σχολή, αφού παρακολούθησε τον 
οριζόμενο στο άρθρο 9 του ιδίου Κανονισμού «ΒΑΣΙΚΟ» 
κύκλο σπουδών. 

3. Ειδικευυένο άτουο: Το μέλος του πληρώματος του 
πλοίου που είναι εφοδιασμένο με πιστοποιητικό εκπαί¬ 
δευσης, που έχει εκδοθεί σύμφωνα με τον «Κανονισμό 
Εκπαίδευσης Δημοσίων Σχολών Εμπορικού Ναυτικού 
Σωστικών και Πυροσβεστικών Μέσων» που κυρώθηκε 
με την 2115.13/3/96/11-11-1996 απόφαση του Υπουργού 
Εμπορικής Ναυτιλίας (Β' 1081), όπως τροποποιήθηκε 
και ισχύει και στο οποίο βεβαιώνεται ότι αποφοίτησε 
με επιτυχία από τη Σχολή, αφού παρακολούθησε τον 
οριζόμενο στο άρθρο 9 του ιδίου Κανονισμού κύκλο 
σπουδών «ΣΩΣΤΙΚΑ». 

4. Πνευστή σωσίβια σχεδία: Το σωστικό σκάφος που 
πληροί τις απαιτήσεις της Διεθνούς Σύμβασης για την 
Ασφάλεια της Ανθρώπινης Ζωής στη Θάλασσα (ΠΑΑ- 
ΖΕΘ/3ΘΕΑ3) και του Διεθνή Κώδικα Σωστικών Μέσων ή 
εθνικών διατάξεων, όπως ισχύουν κάθε φορά. 

5. Ναυτικού τύπου σύσταυα ενκατάλειΦησ (ΜΕ5): Ο 
εξοπλισμός για την άμεση μεταφορά ατόμων από το 
κατάστρωμα επιβίβασης του πλοίου σε σωστικό σκάφος 
που επιπλέει. 

6. Σωστικό σκάφος: Το σκάφος που είναι ικανό να 
διατηρεί στη ζωή άτομα σε κίνδυνο από τη στιγμή της 
εγκατάλειψης του πλοίου. 

7. ΛέυΒοσ διάσωσης (ΒΕ3ΘΙΙΕ ΒΟΑΤ): Η λέμβος που 
καθορίζεται στις διατάξεις της ΔΣ ΠΑΑΖΕΘ (30ΕΑ3) 
και του Διεθνούς Κώδικα Σωστικών Μέσων και είναι 
σχεδιασμένη για την διάσωση ατόμων σε κίνδυνο και 
για τη συγκέντρωση σωστικών σκαφών. 

8. Ταχύπλοη λέιιβοο διάσωσης (ΕΑ5Τ ΒΕ5ΘΙΙΕ ΒΟΑΤ): 
Η ταχεία λέμβος διάσωσης. 

9. Λέυβοσ ανάνκηο: Η κοινή μηχανοκίνητη (ισχύς του¬ 
λάχιστον 25ΗΡ) λέμβος, μήκους τουλάχιστον τεσσάρων 
(4) μέτρων που καθαιρείται με μηχανικά μέσα. 

10. Πλευστική συσκευή: Το μέσο επίπλευσης εγκεκρι¬ 
μένου τύπου, σύμφωνα με τα άρθρα 1 και 26 καθώς και 
το Ένατο παράρτημα του β.δ. 36/1967 «Περί εγκρίσεως 
Κανονισμού σωστικών μέσων των πλοίων» (Α'9), προορι- 
ζόμενο να συγκρατεί τον αριθμό ατόμων για τον οποίο 
έχει εγκριθεί όταν αυτό βρίσκεται εντός του ύδατος και 
τέτοιας κατασκευής ώστε να διατηρεί το σχήμα και τις 
ιδιότητές του. 


11. Πλήοωυα: Για την εφαρμογή του παρόντος Κανο¬ 
νισμού θεωρείται το σύνολο των προσώπων που είναι 
ναυτολογημένα ή εργάζονται με οποιαδήποτε ιδιότητα 
στο πλοίο για τις ανάγκες του, συμπεριλαμβανομένου 
του πλοιάρχου. 

12. Επιβατηνό πλοίο: Κάθε πλοίο που μεταφέρει πε¬ 
ρισσότερους από δώδεκα (12) επιβάτες. 

13. Πλουσ πεοιογήο λιυένα (εντόσ και πέοιΕ λιυένοσ): Ο 
πλους σε μια από τις ακόλουθες περιπτώσεις: 

(α) μέσα σε λιμένες ή 

(β) σε προσβάσεις λιμένων μέχρι τρία (3) ναυτικά μίλια 
από το στόμιο του λιμένος ή 

(γ) σε απόσταση μέχρι 540 μέτρα από τις ακτές και 
μέχρι ενάμισι (1,5) ναυτικό μίλι από το σημείο απόπλου 

ή 

(δ) στις θαλάσσιες περιοχές στις οποίες αγκυροβο¬ 
λούν πλοία (ράδα), τα οποία προορίζονται να εξυπηρε¬ 
τηθούν από τον πλησίον αυτών λιμένα. 

Ειδικά για τον λιμένα του Πειραιά θεωρείται ο πλους, 
κατά μήκος των ακτών της Αττικής, μέχρι ταΊσθμια και 
τη Βουλιαγμένη, αντίστοιχα. 

14. Τοπικόσ πλουο: Ο πλους μικρών συνήθως μηχανο¬ 
κίνητων σκαφών μεταξύ λιμένων ή όρμων κειμένων επ' 
αλλήλων σε απόσταση που δεν υπερβαίνει τα έξι (6) 
ν.μ., κατά τη διάρκεια του οποίου δεν απομακρύνονται 
των ακτών περισσότερο των τριών (3) ν.μ. 

Άρθρο 2 
Εφαρμογή 

1. Ο παρών Κανονισμός εφαρμόζεται σε όλα τα επιβα¬ 
τηγό πλοία, ανεξαρτήτως τύπου κατασκευής, τα οποία 
σύμφωνα με τους ισχύοντες Κανονισμούς φέρουν σω¬ 
σίβιες λέμβους, πνευστές σωσίβιες σχεδίες, ναυτικού 
τύπου συστήματα εγκατάλειψης, λέμβους διάσωσης ή 
πλευστικές συσκευές, για την κάλυψη των σωστικών 
μέσων που απαιτούνται για το συνολικό αριθμό των 
επιβαινόντων του πλοίου. 

2. Για τον έλεγχο εφαρμογής των διατάξεων του πα¬ 
ρόντος διατάγματος αρμόδιοι είναι ο ΚΕΕΠ, οι Λιμενικές 
Αρχές και οι Αναγνωρισμένοι/Εξουσιοδοτημένοι Οργα¬ 
νισμοί. Οι πλοιοκτήτριες/διαχειρίστριες εταιρείες και οι 
πλοίαρχοι των πλοίων είναι υπεύθυνοι για την τήρηση 
των διατάξεων του παρόντος. 

3. Η τήρηση και εφαρμογή των απαιτήσεων του παρό¬ 
ντος Κανονισμού είναι ανεξάρτητη από την τήρηση και 
εφαρμογή των απαιτήσεων για την οργανική σύνθεση 
του πληρώματος του επιβατηγού πλοίου. 

Αρθρο 3 

Καθήκοντα εκπαιδευμένων ατόμων 

Τα εκπαιδευμένα άτομα μπορούν να ορισθούν για το 
χειρισμό μόνο πλευστικών συσκευών. Τα άτομα αυτά 
μπορούν να ορισθούν επίσης για το χειρισμό πνευστών 
σωσιβίων σχεδιών ρίψης σε περίπτωση που ο προβλε- 
πόμενος από την οργανική σύνθεση αριθμός πληρώμα¬ 
τος, είναι μικρότερος εκείνου που προκύπτει από τον 
απαιτούμενο σύμφωνα με το άρθρο 4 του παρόντος 
Κανονισμού. 

Άρθρο 4 

Κατανομή ειδικευμένων - εκπαιδευμένων ατόμων 

1. Ο ελάχιστος αριθμός ειδικευμένων ατόμων που 
απαιτείται για το χειρισμό και τη στελέχωση των σω- 

στικών μέσων για τα πλοία στα οποία έχει εφαρμογή ο 
παρών Κανονισμός, καθορίζεται ως ακολούθως: 

α) Για κάθε σωσίβια λέμβο ανοικτού ή ημίκλειστου ή 
κλειστού τύπου, τρία (3) άτομα. 

β) Για ναυτικού τύπου συστήματα εγκατάλειψης και 
των συνδεόμενων με αυτά πνευστών σωσιβίων σχεδι- 
ών: 

ί) τέσσερα (4) άτομα για συστήματα μονής καθόδου, 
ϋ) τέσσερα (4) άτομα για συστήματα διπλής καθόδου 
από τα οποία δύναται να διαφύγουν μέχρι και τριακόσια 
(300) άτομα, 

ϋί) έξι (6) άτομα για συστήματα διπλής καθόδου από 
τα οποία δύναται να διαφύγουν περισσότερα των τρι- 
ακοσίων (300) ατόμων, 

γ) Για πνευστές σωσίβιες σχεδίες ρίψης, οι οποίες δεν 
συνδέονται με ΜΕ8, απαιτείται η ύπαρξη: 

ί) ενός (1) ατόμου ανά τρεις (3) πνευστές σωσίβιες 
σχεδίες για τα πλοία που υπάγονται στις διατάξεις του 
π.δ.103/1999 (Α' 110), όπως έχει τροποποιηθεί και ισχύει 
και εκτελούν πλόες κατηγοριών Β, Γ ή Δ, 
ϋ) ενός (1) ατόμου ανά πνευστή σωσίβια σχεδία, σε 
περιπτώσεις πλοίων που υπάγονται στις διατάξεις της 
ΔΣ 30ΕΑ3 ή της κατηγορίας Α' του π.δ.103/1999 (Α' 110), 
όπως έχει τροποποιηθεί και ισχύει. 

ϋί) για την επάρκεια και κατανομή των ειδικευμένων 
ατόμων στα πλοία στα οποία εκδίδονται πιστοποιητι¬ 
κά σύμφωνα με την υ.α. 4113.150/2001/22-10-01 (Β'1445), 
όπως ισχύει κάθε φορά, απαιτείται ένα (1) άτομο σε 
κάθε σημείο επιβίβασης στα σωστικά μέσα, ήτοι τέσ¬ 
σερα (4) άτομα τουλάχιστον συνολικά επί του πλοίου, 
που χειρίζονται τις τοποθετημένες πνευστές σωσίβιες 
σχεδίες και σε κάθε περίπτωση ένα (1) άτομο ανά τρεις 
(3) πνευστές σωσίβιες σχεδίες, όποιο απ’ τα δύο είναι 
μεγαλύτερο. 

δ) Γ ια πνευστές σωσίβιες σχεδίες ρίψεως μη δυνάμε- 
νες να μεταφερθούν από πλευρά σε πλευρά του πλοίου 
επί του ιδίου ελευθέρου χώρου καταστρώματος, συνολι¬ 
κού βάρους άνω των 185 Κρη απαιτείται η ύπαρξη ενός (1) 
ειδικευμένου ατόμου για κάθε ομάδα τέτοιων σχεδιών, 
οι οποίες εξυπηρετούν συνολικά μέχρι 150 άτομα. 

ε) Για τις πνευστές σωσίβιες σχεδίες καθαίρεσης 
απαιτείται η ύπαρξη: 

ί) ενός (1) ατόμου για κάθε πνευστή σωσίβια σχεδία 
και 

ϋ) ενός (1) ατόμου για κάθε πνευστή σωσίβια σχεδία 
για το χειρισμό του μέσου καθαίρεσής της μόνο όταν 
δεν φέρεται ανεξάρτητο σύστημα καθαίρεσης από το 
εσωτερικό αυτής. 

στ) Γ ια λέμβους διάσωσης (Βθδουβ ΒοαΙ) απαιτούνται 
δύο (2) άτομα. 

ζ) Για ταχύπλοες λέμβους διάσωσης (ΡαεΙ Βθεουθ 
Βοθί) που φέρονται στα επιβατηγό οχηματαγωγά πλοία, 
απαιτούνται τρία (3) άτομα. 

2. Ο ελάχιστος αριθμός εκπαιδευμένων ατόμων που 
απαιτείται για το χειρισμό των πλευστικών συσκευ¬ 
ών για τα πλοία στα οποία έχει εφαρμογή ο παρών 
Κανονισμός, είναι δύο (2). Για τα επιβατηγό πλοία, τα 
οποία εκτελούν τοπικούς πλόες ή πλόες εντός και πέριξ 
λιμένος και φέρουν ως σωστικά μέσα μόνο πλευστικές 
συσκευές, ο αριθμός των οποίων δεν υπερβαίνει τις 
τρεις (3), απαιτείται ένα (1) τουλάχιστον άτομο για το 
χειρισμό αυτών. 


3. Σε πλοία που υπάγονται στις διατάξεις του π.δ. 
103/99 (Α'110) και εκτελούν πλόες κατηγοριών Β, Γ ή 
Δ καθώς και σε ταχύπλοα σκάφη που υπάγονται στις 
διατάξεις της υ.α. αριθ.1218.112/1/98 (Β' 726) ή της υ.α. 
αριθ.4113.179/01/2004 (Β' 341) ως ισχύουν κάθε φορά, τα 
ειδικευμένα άτομα που έχουν ορισθεί για το χειρισμό 
των ολισθητήρων (ΜΕ3), στελεχώνουν και τις συνδεό¬ 
μενες με τα συστήματα αυτά πνευστές σωσίβιες σχε¬ 
δίες, τηρουμένης της αναλογίας της παρ. 1 (γ) (ί) του 
παρόντος άρθρου. 

4. Σε πλοία που υπάγονται στις διατάξεις της ΔΣ 
ΠΑΑΖΕΘ (50ΕΑ5) ή της Κατηγορίας Α' του π.δ.103/1999 
(Α' 110) όπως ισχύει κάθε φορά και φέρουν ολισθητή- 
ρες (ΜΕ3), επιπρόσθετα των διατάξεων της ανωτέρω 
παραγράφου 1 (β), απαιτείται η ύπαρξη αριθμού ειδικευ¬ 
μένων ατόμων σε αναλογία ένα (1) ειδικευμένο άτομο 
ανά πνευστή σωσίβια σχεδία συνδεόμενη με τον ολι- 
σθητήρα (ΜΕ3). 

5. Στα ταχύπλοα σκάφη που υπάγονται στις δι¬ 
ατάξεις της υ.α. αριθ.1218.112/1/98 (Β' 726) ή της υ.α. 
αριθ.4113.179/01/2004 (Β' 341), όπως ισχύουν κάθε φορά 
και φέρουν αντί ολισθητήρων (ΜΕ3) άλλα μέσα με τα 
οποία επιτυγχάνεται ισοδύναμο αποτέλεσμα (όπως μι¬ 
κρό ολισθητήρα ή θέσεις επιβίβασης στα σωστικά μέσα, 
το ύψος των οποίων από την ίσαλο γραμμή του πλοίου 
δεν υπερβαίνει το 1,5 μέτρο), απαιτείται η ύπαρξη δύο 
(2) ειδικευμένων ατόμων σε κάθε θέση επιβίβασης, τη¬ 
ρουμένης της αναλογίας της παρ. 1 (γ) (ί) του παρόντος 
άρθρου. 

6. Στα ιστιοφόρα ή μηχανοκίνητα επαγγελματικά 
πλοία αναψυχής ολικού μήκους μέχρι είκοσι (20) μέτρα, 
που υπάγονται στις διατάξεις του ν. 2743/1999 (Α' 211) 
όπως έχει τροποποιηθεί και ισχύει και έχουν μεταφορική 
ικανότητα μέχρι 49 επιβάτες, ο ελάχιστος απαιτούμε- 
νος αριθμός εκπαιδευμένων ή ειδικευμένων ατόμων ανά 
σωστικό μέσο καθορίζεται ως ακολούθως: 

α) Γ ια πνευστές σωσίβιες σχεδίες ριπτόμενου τύπου, 
τουλάχιστον ένα (1) ειδικευμένο άτομο ανά τρεις (3) 
σχεδίες. 

β) Γ ια πλευστικές συσκευές, τουλάχιστον δύο (2) εκ¬ 
παιδευμένα άτομα, με την επιφύλαξη της παρ. 2 του 
παρόντος άρθρου. 

7. Στα πλοία που υπάγονται στις διατάξεις του 
π.δ.103/1999 (Α' 110), εκτελούν πλόες κατηγοριών Β', Γ', 
Δ' και απαλλάσσονται από την υποχρέωση του εφοδι¬ 
ασμού τους με λέμβους διάσωσης (Ββδουβ ΒοβΙ ή Ρβδί 
Βθεουθ Βθ3ΐ), απαιτείται η ύπαρξη δύο (2) ειδικευμένων 
ατόμων για τη χρήση της κοινής λέμβου ανάγκης. 

8. Στα πλοία που υπάγονται στις διατάξεις του π.δ. 
917/1979 (Α' 257) όπως τροποποιήθηκε και ισχύει, απαι¬ 
τείται ένα (1) ειδικευμένο ή εκπαιδευμένο άτομο, εφόσον 
φέρουν ως σωστικά μέσα πνευστές σωσίβιες σχεδίες 
ή/και πλευστικές συσκευές αντίστοιχα. 

Άρθρο δεύτερο 
Λοιπές διατάξεις 

Σε περίπτωση που ο αριθμός ειδικευμένων και εκ¬ 
παιδευμένων ατόμων δεν επαρκεί για το χειρισμό των 
προαναφερόμενων σωστικών μέσων του πλοίου, ο αριθ¬ 
μός των επιβαινόντων μειώνεται ώστε τα διατιθέμενα 
ειδικευμένα και εκπαιδευμένα άτομα να επαρκούν για 
το χειρισμό των σωστικών μέσων που απαιτούνται για 
τη μεταφορά του συνόλου των επιβαινόντων. 

Άρθρο τρίτο 
Κυρώσεις 

Στους παραβάτες του Κανονισμού αυτού, επιβάλλο¬ 
νται οι κυρώσεις του άρθρου 45 του ν.δ.187/73 (Α' 261) 
«Περί Κώδικος Δημοσίου Ναυτικού Δικαίου» όπως έχει 
τροποποιηθεί και ισχύει, εκτός εάν ο φερόμενος ως 
παραβάτης αποδείξει ότι έχει ήδη καταδικασθεί ή αθω¬ 
ωθεί με τελεσίδικη απόφαση ποινικού δικαστηρίου για 
ποινικό αδίκημα, το οποίο ταυτίζεται με το παράπτωμα, 
το οποίο αφορά η διοικητική κύρωση. 

Άρθρο τέταρτο 
Μεταβατικές διατάξεις 

Τα υπόχρεα πλοία συμμορφώνονται με τις διατάξεις του 
παρόντος, το αργότερο μέχρι την πρώτη τακτική επιθεώ¬ 
ρησή τους, μετά την ημερομηνία δημοσίευσης του παρό¬ 
ντος διατάγματος στην Εφημερίδα της Κυβερνήσεως. 

Άρθρο πέμπτο 
Καταργούμενες διατάξεις 

Από την έναρξη ισχύος του παρόντος διατάγματος κα- 
ταργούνται οι διατάξεις του π.δ. 265/1996 (ΑΊ91) «Κανο¬ 


νισμός ειδικευμένων και εκπαιδευμένων ατόμων για τον 
χειρισμό των σωστικών μέσων των επιβατηγών πλοίων 
που εκτελούν πλόες εσωτερικού» και των άρθρων 41 
και 42 του Β.Δ. 36/1967. 

Άρθρο έκτο 

Η θέση σε ισχύ του Κανονισμού που τίθεται σε 
εφαρμογή με το παρόν προεδρικό διάταγμα αρχίζει 
από τη δημοσίευσή του στην Εφημερίδα της Κυβερ¬ 
νήσεως. 

Στον Υπουργό Θαλασσίων Υποθέσεων, Νήσων και 
Αλιείας αναθέτουμε την δημοσίευση και εκτέλεση του 
παρόντος διατάγματος. 

Αθήνα, 13 Απριλίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

